b'\n_START_ARTICLE_\nPIN\n_START_PARAGRAPH_\nPIN (lyhenne sanoista Personal identification number, suom. tunnusluku tai PIN-koodi) on salasanana k\xc3\xa4ytett\xc3\xa4v\xc3\xa4 luku, jolla voidaan autentikoitua eli tunnistautua j\xc3\xa4rjestelm\xc3\xa4\xc3\xa4n. Se vastaa toiminnaltaan allekirjoitusta, mutta sit\xc3\xa4 k\xc3\xa4ytet\xc3\xa4\xc3\xa4n usein hieman korkeamman turvallisuuden takaamiseksi. PIN-koodi on henkil\xc3\xb6kohtainen, eik\xc3\xa4 sit\xc3\xa4 saa kertoa kenellek\xc3\xa4\xc3\xa4n. Se patentoitiin toukokuussa 1966 ja sen keksij\xc3\xa4 oli James Goodfellow._NEWLINE_PIN-koodin yhteydess\xc3\xa4 k\xc3\xa4ytet\xc3\xa4\xc3\xa4n ID:t\xc3\xa4, joka esimerkiksi pankkiautomaateissa ja maksukorttip\xc3\xa4\xc3\xa4tteiss\xc3\xa4 saadaan selville kortin sirusta tai magneettijuovasta. Mik\xc3\xa4li j\xc3\xa4rjestelm\xc3\xa4st\xc3\xa4 l\xc3\xb6ytyy tieto, ett\xc3\xa4 PIN on oikein, annetaan k\xc3\xa4ytt\xc3\xa4j\xc3\xa4lle oikeus k\xc3\xa4ytt\xc3\xa4\xc3\xa4 k\xc3\xa4ytt\xc3\xa4j\xc3\xa4tiliin liitettyj\xc3\xa4 ominaisuuksia (kts. k\xc3\xa4ytt\xc3\xb6tarkoituksia). _NEWLINE_ISO 9564-1 -standardi m\xc3\xa4\xc3\xa4ritt\xc3\xa4\xc3\xa4 PIN-koodin minimipituudeksi 4 numeroa ja maksimipituudeksi 12 numeroa. Standardin yhteydess\xc3\xa4 kuitenkin huomautetaan, ett\xc3\xa4 koodin ei k\xc3\xa4ytett\xc3\xa4vyyssyist\xc3\xa4 tulisi ylitt\xc3\xa4\xc3\xa4 6 numeroa. Yleisimmin koodi on 4-numeroinen.\n_START_SECTION_\nVaihtaminen\n_START_PARAGRAPH_\nMatkapuhelimen PIN-koodin voi vaihtaa n\xc3\xa4pp\xc3\xa4ilem\xc3\xa4ll\xc3\xa4 numerovalitsinn\xc3\xa4ytt\xc3\xb6\xc3\xb6n_NEWLINE_**04*(nykyinen PIN)*(uusi PIN)*(uusi PIN)#'